De eldste ritualene i shintōismen antas å være forbundet med introdusering av ris i Yayoi-perioden (300 f.Kr. - 250 e.Kr.). Risen ble sett på som en gave fra gudene, og den spilte en sentral rolle i religionen. Knuter av risstrå var et middel for å markere eiendom til land i eldre tider. Det ga «en bindende avtale» og en følelse av å være knyttet til landet. Over tid gikk det mer over til å bety en forbindelse med åndeverdenen.